Die Tien Gebooie: Hoe gebruik ons dit? - www.bybelkennis.co.za
The best way to overcome the world is not with morality or self-discipline. Christians overcome the world by seeing the beauty and excellence of Christ. They overcome the world by seeing something more attractive than the world: Christ – Thomas Chalmers
Daar is ten minste drie gebruike van hierdie geskrewe wet:
'n Siviele gebruik
As ons Romeine 1:29 – 32 lees, gee Paulus vir ons 'n hele lys van verkeerde dinge wat die mens doen. Dit lyk nie juis asof ons die menslike natuur kan vertrou nie. Ongelukkig is die enigste ding wat ons soms keer om die wet te breek die dreigement dat ons gestraf gaan word. Die wet dien dus as afskrikmiddel in die siviele sfeer.
'n Teologiese gebruik
Die wet wys vir ons hoe ver ons tekortskiet aan die vereistes wat God neergelê het. Die probleem vir ons is dat die wet nie ons optrede met dié van ander mense vergelyk nie, maar met dié van God. Dit dryf ons tot wanhoop en veroorsaak dat ons skuiling teen God se toorn soek in Christus se geregtigheid.
'n Morele gebruik
Die wet is die volmaakte standaard wat God vereis. Ons gaan nie God se guns verwerf deur die hele wet te onderhou nie – dit is nie moontlik nie. Ons gehoorsaam God, want Hy het ons alreeds in Christus aanvaar. Vir diegene, soos die Fariseërs, wat dink dat hulle deur hulle eie geregtigheid met God versoen kan word, kom die wet om te veroordeel. Vir diegene wat die goeie nuus van God se vryspraak aanvaar, gee die wet leiding.
'n Psalm wat baie hieroor sê, is Psalm 119: Ek is gretig om u gebooie te gehoorsaam, want U verryk my lewe (Vers 32); Maak my oë oop dat ek die kragtige werking van u wet ervaar (vers 18). Daar is baie soortgelyke verse in hierdie psalm.